section_heading: Radnja
paragraph_text: Paulie i Christopher uspijevaju pronaći napušteni kombi, gdje provode ostatak noći. Kako bi se zgrijali, Paulie podere podstavu u kombiju. Nakon što Christopher okrivi Paulieja za situaciju u kojoj su se našli te ga optuži da spašava sebe na njegov račun, dvojac se žestoko posvađa, a Christopher potegne pištolj na Paulieja, rekavši kako misli da Paulie kuje plan da ga ubije, nakon što je čuo kako Paulie Tonyju preko telefona govori tko je kriv za sve. Christopher zgrabi Paulieja i gurne ga uz kombi te zaprijeti da će ga ubiti, unatoč dugogodišnjem prijateljstvu i mentorstvu. Dvojac zatim prasne u smijeh, shvativši kako je bila glupa ideja da ubiju jedan drugoga, uzevši u obzir ozbiljnost trenutne situacije. Jutro kasnije, napuštaju kombi i počnu slijediti vlastite tragove.